Tuzlai nemzetközi repülőtér

A Tuzlai nemzetközi repülőtér (bosnyák nyelven Međunarodni aerodrom Tuzla/Међународни аеродром Тузла, horvátul Međunarodna zračna luka Tuzla; (IATA: TZL, ICAO: LQTZ) a Bosznia-Hercegovina-i Tuzla város nemzetközi repülőtere. A repülőtér polgári és katonai repülőtérként is üzemel (lásd: tuzlai légibázis). Üzemideje légitársaságok számára 04:30–23:30, általános és céges repülőgépek számára 06:00–17:00, de hosszabbítás lehetséges. A repülőtér 1-es kategóriájú műszeres leszállító egységgel (ILS Cat-1) van ellátva. Története A tuzlai repülőtér egykor Jugoszlávia legnagyobb katonai repülőtere volt. A 350. Felderítő Repülőszázad egy ideig itt volt aktív. 1992-ben a repülőtér az ENSZ irányítása alá került, és 1996-tól az IFOR fő bázisa volt, amely a békekötési keretmegállapodás végrehajtását felügyelte. 1998-ban Tuzla kanton átalakíttatta a repülőteret civil repülőtérré. A tuzlai nemzetközi repülőtér 1998. október 10-én nyílt meg civil és katonai repülőtérként. Miután a nemzetközi csapatok kivonultak, a repülőtér megkezdte érvénybe léptetni azokat a technikai követelményeket, amelyeket az ICAO megkövetel, végül 2008. június 5-én egy évre szóló engedélyt kapott arra, hogy nyilvános repülőtérként üzemeljen. 2009. június 5-én, általános ellenőrzés után a repülőtér engedélyt kapott arra, hogy nyilvános nemzetközi repülőtérként üzemeljen. 2015 júniusában a Wizz Air bázist nyitott Tuzlában, egy Airbus A320 gépével. Ekkor a Tuzlából Wizzairrel elérhető úticélok száma 16-ra ugrott, a nyári időszakban hetente 16 indulással. A desztinácíók 2020-ban érvényesek! 2015. december 8-án a Minisztertanács engedélyezte a tuzlai és a mostari repülőtérnek az állati eredetű termékeket szállító teherszállító gépek fogadását. Az ezt megelőző hónapban a repülőtér azt nyilatkozta, egyezséget kötöttek a Turkish Airlines-szal legalább heti két Airbus A330-200 teherszállító gép fogadására, amely állati eredetű termékeket exportál, de ehhez szükség volt állami engedélyre. Tuzla és Mostar is igyekezett megszerezni a lehetőséget, hogy fagyasztott marhahúst szállíthassanak a repülőtérről Törökországba. 2015. december 23-án heti két járattal megindult a légiközlekedés Bécs és Tuzla között. A járatokat a Montenegro Airlines üzemelteti a bosnyák MySky utazási iroda megbízásából. A járatok menetrend szerinti charterjáratként üzemelnek. Az útvonalon Embraer 195 gépek közlekednek, melyeken 116 férőhely található, mind turistaosztályon. A két város távolsága 439 km, a repülés hossza 55 perc. 2016. január 29-én, alig két hónappal az indulás után a járat alacsony kihasználtság miatt megszűnt, mivel járatonként átlagosan 30 utast szállított. Terminál Az utasterminál 1998-ban nyílt meg. Óránként 350 utast képes kiszolgálni. A terminálon egy kapu található indulóknak és érkezőknek, két check-in-pult, szolgáltatások érhetőek el mozgáskorlátozott utasoknak, különféle kényelmi szolgáltatások, valamint 24 órán át üzemelő határátkelőhely vámvizsgálattal. 2015-ben a terminál elérte maximális kapacitását. Tuzla kanton kormánya ekkor úgy döntött, 2016-os költségvetéséből kétmillió márkát (egymillió eurót) különít el új terminál építésére, valamint félmillió márkát repülőtérvilágításra (ALS). Forgalmi előterek A tuzlai repülőtér három forgalmi előtérrel rendelkezik, amelyből jelenleg kettőt használnak: az utasszállító gépeké 116×106 méteres, a teherszállítóké nagyjából ugyanekkora. A forgalmi előterek mindenféle kategóriájú repülőgépet képesek kiszolgálni. A terminál melletti utasforgalmi előtér egyszerre két közepes méretű (Boeing 737 vagy Airbus A320) gépet képes kiszolgálni, a teherszállítókén egyszerre két Il–76 vagy Airbus A330 teherszállító állhat két parkolóállásban vagy egy An–124 vagy Boeing 747 teherszállító gép egy parkolóállásban. A menetrend szerinti teherszállítás 2016 első negyedévében indul meg Isztambulba, a Turkish Airlines Airbus 330F gépével. A repülőtér 2016-ra 130 teherszállító járat fogadásáról szóló szerződést írt alá a Turkish Airlines légitársasággal. A repülőteret a hadsereg is használja, Bosznia és Hercegovina légierejének 3. helikopterszázadának a bázisa. A futópályával párhuzamos F gurulóút mellett 31 parkolóhelyet alakítottak ki Bell UH–1 vagy hasonló méretű helikopterek számára. Légitársaságok és úti célok Megközelítése A Wizz Air transzferjáratokat üzemeltet Szarajevó és Banja Luka belvárosából. Statisztika A hivatalos adatok közlője Bosznia és Hercegovina Polgári Légügyi Igazgatósága (BHDCA) Fordítás Ez a szócikk részben vagy egészben a Tuzla International Airport című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. Jegyzetek További információk Hivatalos oldal